b"\n_START_ARTICLE_\nZahodna konferenca (NHL)\n_START_PARAGRAPH_\nZahodna konferenca (francosko Conf\xc3\xa9rence de l'Ouest) je ena od dveh konferenc, na kateri se deli liga NHL. Druga konferenca se imenuje Vzhodna konferenca. _NEWLINE_Predhodno je bila znana kot Konferenca Clarenca Campbella (ali kraj\xc5\xa1e Konferenca Campbell). Nastala je leta 1974, ko je bila NHL preurejena v dve konferenci in \xc5\xa1tiri divizije. Ker nove konference in divizije niso imele pomembne povezave s severnoameri\xc5\xa1ko geografijo, so bile vse geografske odstranjene. _NEWLINE_Konference in divizije so bile preurejene v sezoni 1981/82, da bi bolje izrazili lego mo\xc5\xa1tev, a so \xc5\xbee obstoje\xc4\x8da imena obdr\xc5\xbeali skupaj s konferenco Campbell, s \xc4\x8dimer je dana\xc5\xa1nja Zahodna konferenca postala konferenca za NHL mo\xc5\xa1tva najbolj na zahodu Severne Amerike. Imena konferenc in divizij so bila zamenjana v sezoni 1993/94, da bi odsevala njihovo lego. Takratni novi NHL komisar Gary Bettman je uvedel spremembo, da bi pomagal nehokejskih navija\xc4\x8dem pri razumevanju igre, saj NBA, NFL in MLB vsa uporabljajo geografsko zaznamovana imena za svoje konference in divizije. Sprememba je ujezila puriste in starej\xc5\xa1e hokejske navija\xc4\x8de, ki so menili, da je ta sprememba, ki je obrnila na glavo dve desetletji tradicije, odstranila vsak zgodovinski pridih lige. Pokal, ki ga podeljujejo prvaku divizije, Clarence S. Campbell Bowl, ohranja majhno povezavo z dedi\xc5\xa1\xc4\x8dino lige."